Document ID: 31992D0153

ΑΠΟΦΑΣΗ ΤΟΥ ΣΥΜΒΟΥΛΙΟΥ της 3ης Μαρτίου 1992 για την παράταση της απόφασης 82/530/ΕΟΚ περί εξουσιοδοτήσεως του Ηνωμένου Βασιλείου να επιτρέψει στις αρχές της Νήσου Μαν την εφαρμογή καθεστώτος ειδικών αδειών εισαγωγής προβείου και αιγείου κρέατος (92/153/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
το πρωτόκολλο αριθ. 3 που είναι προσαρτημένο στην πράξη προσχώρησης του 1972, και ιδίως το άρθρο 1 παράγραφος 2 και το άρθρο 5 δεύτερο εδάφιο,
την πρόταση της Επιτροπής,
Εκτιμώντας:
ότι οι κοινοτικοί κανόνες για το εμπόριο με τις τρίτες χώρες γεωργικών προϊόντων που υπόκεινται σε κοινή οργάνωση αγοράς εφαρμόζονται στη Νήσο Μαν σύμφωνα με το άρθρο 1 παράγραφος 2 του πρωτοκόλλου αριθ. 3 που είναι προσαρτημένο στην πράξη προσχώρησης του 1972 και με τον κανονισμό (ΕΟΚ) αριθ. 706/73 (1)-
ότι η παραγωγή ζωικού κεφαλαίου αποτελεί παραδοσιακή δραστηριότητα στη Νήσο Μαν και παίζει σημαντικό ρόλο στη γεωργία της-
ότι, πριν από τη δημιουργία της κοινής οργάνωσης αγοράς στον τομέα του προβείου και αιγείου κρέατος στην Κοινότητα, η Νήσος Μαν εφήρμοζε, στα πλαίσια της τοπικής οργάνωσης αγορών, ορισμένους μηχανισμούς ελέγχου των εισαγωγών προβείου κρέατος στη νήσο, προκειμένου να καλύπτονται οι ανάγκες εφοδιασμού του εμπορίου ενώ συγχρόνως αποφεύγονται διαταραχές στις διαρθρώσεις της παραγωγής προβείου κρέατος και, έμμεσα, στην παραγωγή ζωικού κεφαλαίου βοοειδών της νήσου και στο δικό της γεωργικό σύστημα στήριξης-
ότι, στα πλαίσια των εμπορικών διευθετήσεων σε ορισμένες τρίτες χώρες βάσει της κοινής οργανώσεως αγοράς που εφαρμόζεται στη Νήσο Μαν, με την επιφύλαξη των κοινοτικών διατάξεων που διέπουν τις σχέσεις της νήσου με την Κοινότητα, είναι σκόπιμο να επιτρέπεται στις αρχές της νήσου η εφαρμογή ορισμένων μέτρων για την προστασία της παραγωγής της και τη λειτουργία του δικού της γεωργικού συστήματος στήριξης-
ότι, με την απόφαση 82/530/ΕΟΚ (2), το Ηνωμένο Βασίλειο μπορεί να επιτρέπει στην κυβέρνηση της Νήσου Μαν να εφαρμόζει καθεστώς ειδικών αδειών εισαγωγής προβείου και αιγείου κρέατος, καταγωγής τρίτων χωρών και κρατών μελών της Κοινότητας, με την επιφύλαξη των μέτρων που αφορούν τις συναλλαγές με τις τρίτες χώρες και τα οποία προβλέπονται από τον κανονισμό (ΕΟΚ) αριθ. 805/68 (3) και από τον κανονισμό (ΕΟΚ) αριθ. 3013/89 (4) για περίοδο εννέα μηνών και τριών μηνών που λήγει στις 31 Μαρτίου 1992-
ότι, από την πείρα που αποκτήθηκε κατά τη διάρκεια της εφαρμογής του εν λόγω καθεστώτος, κρίνεται σκόπιμη η παράτασή του για μια νέα περίοδο με τη δυνατότητα επανεξέτασης της κατάστασης πριν από τη λήξη της περιόδου αυτής-
ότι θα πρέπει, ως εκ τούτου, να τροποποιηθεί το άρθρο 2 της απόφασης 82/530/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 2 της απόφασης 82/530/ΕΟΚ αντικαθίσταται από το ακόλουθο κείμενο:
"Άρθρο 2
Η παρούσα απόφαση εφαρμόζεται μέχρι τις 31 Δεκεμβρίου 1995.
Η Επιτροπή υποβάλλει στο Συμβούλιο, πριν από την 1η Ιουλίου 1995, έκθεση σχετικά με την εφαρμογή του παρόντος καθεστώτος, συνοδευόμενη από ενδεχόμενες προτάσεις για τη διατήρηση ή την τροποποίηση της παρούσας απόφασης."
Άρθρο 2
Η παρούσα απόφαση απευθύνεται στο Ηνωμένο Βασίλειο. Βρυξέλλες, 3 Μαρτίου 1992.

Labels: 3
17
18